Σας καλωσορίζουμε στη σημερινή μας εκδήλωση, που είναι ένα μικρό αφιέρωμα στη Μάχη για την κατάκτηση της Κρήτης, αυτού του υπέροχου νησιού, στο οποίο έχουμε την τύχη να κατοικούμε.

Οι μαθητές της τετάρτης τάξης, με τη βοήθεια ενός ανθρώπου που έχει ασχοληθεί επισταμένως και για πολλά χρόνια με το γεγονός αυτό, θα σας παρουσιάσουν με τον δικό τους τρόπο τα φοβερά γεγονότα των ημερών εκείνων.

Παρακαλούμε ιδιαιτέρως να δείξουμε όλοι, μικροί και μεγάλοι, τον απαιτούμενο σεβασμό σ΄αυτή την προσπάθεια των παιδιών, στον καλεσμένο μας, αλλά και στο ίδιο το γεγονός της Μάχης της Κρήτης, αφού με τον τρόπο αυτό τιμούμε όλους αυτούς που πολέμησαν και έδωσαν τη ζωή τους για την υπεράσπιση του νησιού μας.

Είμαι σίγουρη πως, με τη βοήθεια των δασκάλων σας που είναι κοντά σας, θα καταφέρετε να είστε πολύ προσεκτικοί και ήσυχοι θεατές.